קארה קנינגהם

קארה קנינגהם (באנגלית: Cara Cunningham; נולדה ב-7 בדצמבר 1987; מוכרת בעברה בשם הבמה כריס קרוקר - Chris Crocker) היא ידוענית אינטרנט, בלוגרית, פזמונאית, מוזיקאית, שחקנית פורנוגרפיה לשעבר ויוטיוברית אמריקאית. קנינגהם זכתה לפרסום רב בספטמבר 2007, אז פרסמה את הסרטון הוויראלי שלה "" ("עזבו את בריטני במנוחה!"), בו הגנה בבכי על זמרת הפופ האמריקאית בריטני ספירס לאחר הופעת הקאמבק שלה בטקס פרסי הווידאו קליפים של MTV. הסרטון זכה ללמעלה מ-4 מיליון צפיות תוך יומיים,<ref name="Britney Spears: Bombshell or just plain"></ref> ומשך סיקור נרחב בתקשורת הבינלאומית, מאות פרודיות, וביקורת על קנינגהם.<ref name="Video: Gay Men's Online War"></ref><ref name="Screaming Britney Defense Becomes2"></ref><ref name="Leave Britney alone! (SHN)"></ref><ref name="'Leave Britney Alone!': Tear-stained2"></ref>

קנינגהם, המפיקה את סרטוניה ומשחקת בהם, מתארת את עצמה כבדרנית חינוכית.<ref name="thestranger3"></ref><ref name="2007 YouTube Celebr"></ref> כמעט בכל תכניה של קנינגהם מתקופת נעוריה, היא מציגה את עצמה כאדם נון-קונפורמי מבחינה מגדרית בגלוי וכבן-דרום נשי ב"עיירה צרת-אופקים" בחגורת התנ"ך. על-ידי שימוש בשם הבמה "קרוקר" (Crocker) במקום שם משפחתה, שמרה קנינגהם על מקום מגוריה המדויק חסוי עקב חששות לביטחונה האישי ואיומי מוות שקיבלה בתגובות ביוטיוב ובמייספייס, עד שכבר לא הייתה נערה.<ref name="thestranger3" /><ref name="More2"></ref><ref name="Legions of the Loyal Britney's Fans2"></ref>

תכניה של קנינגהם כוללים בעיקר מונולוגים קצרים בבימויה שצילמה בבית של סבה וסבתה.<ref name="Crocker hopes to find TV stardom2"></ref> נכון לאוקטובר 2010, סרטוניה של קנינגהם קיבלו בסך הכול מעל ל-50 מיליון צפיות במייספייס, וערוץ הוולוגים שלה ביוטיוב היה במקום ה-100 מבין כלל הערוצים מבחינת מספר הצפיות הכולל, עם מעל ל-205 מיליון צפיות בסך הכול, לפני שקנינגהם סגרה אותו בספטמבר 2015.<ref></ref><ref name="Channels Most Viewed : (All Time)"></ref> משמיציה ומבקריה של קנינגהם האשימו אותה בנרקיסיזם, במלודרמה, בהיסטריה ובשימוש בחסרונותיה האישיים של ספירס כדי לחזק את תהילתה שלה.<ref name="Me Me Me"></ref> אחרים טענו כנגד קנינגהם כי הסרטון "" הוא מבוים, אולם קנינגהם התעקשה שהוא אותנטי, בהופעתה בספטמבר 2007 בתוכנית האירוח "Maury" של מורי פוביץ'.<ref name="salon12"></ref><ref name="Britney proves awful is the new awesome"></ref><ref name="The Crock Says (youtube)"></ref> בשנת 2014 כתב מגזין "Queerty" כי עם אלפי עוקבים בפייסבוק ובטוויטר, קנינגהם היא "אחת מאותם אייקוני מדיה שהמציאו את עצמם".<ref name="Baume"></ref>

== ראשית חייה ==
קנינגהם נולדה במזרח טנסי שבארצות הברית, לזוג צעיר בגיל העשרה, וגדלה אצל סבה וסבתה.<ref name="Crocker hopes to find TV stardom2" /> קנינגהם סיפרה כי היא גרמה ל"הרמת גבות" כשהביאה בובות ברבי למופע "הצג וספר" בגן הילדים, במקום צעצועים של בנים (אקשן פיגר) שמקובל לשייכם מגדרית לילדים זכרים.<ref name="Crocker hopes to find TV stardom2" /> קנינגהם המשיכה להתגורר בטנסי לאורך כל תקופת נעוריה, ולמדה בחינוך ביתי בעקבות "איומי מוות, בריונות ומבטים ביקורתיים שקיבלה על בגדיה ואיפורה" באופן קבוע<ref name="thestranger3" /><ref name="Crocker hopes to find TV stardom2" /> ובמיוחד לאחר שלכאורה "הוטרדה על ידי מאמן כושר הומופוב בתיכון".<ref name="More2" /><ref></ref> קנינגהם חיה עם סבה וסבתה הפנטקוסטלים הפונדמנטליסטים,<ref name="Tops of the Tube"></ref> שהמשיכו לגדל אותה כאשר הוריה הצעירים לא היו מסוגלים. בעוד שסבא שלה לא ידע כמעט על תהילת האינטרנט שלה, סבתה הופיעה בחוסר רצון בכמה מסרטוניה.<ref name="thestranger3" /><ref name="Crocker hopes to find TV stardom2" /><ref name="Leave Britney Alone Jimmy Kimmel Live!"></ref>

== קריירה ==
=== סגנון ומעריצים ===
הוולוגים הלא-מצונזרים של קנינגהם מיוחסים לבידוד שחוותה בנעוריה כ"הומו מצועצע ונשי מהדרום" ב"עיירה צרת-אופקים בחגורת התנ"ך" האמריקאית.<ref name="thestranger3" /> הנטייה המינית והפתיחות שלה תוארו כ"סאבטקסט... שנדיר שמופנה באופן ישיר ומעולם לא היה מקובל לחלוטין" בעיר הולדתה.<ref name="thestranger3" /> לדברי קנינגהם, כשסבתה גילתה על נטייתה המינית, היא בתחילה "אמרה ש[הוא] זקוק לגירוש שדים".<ref name="thestranger3" /> קנינגהם כתבה גם על היעדר התרבות הלהט"בית בעיירה שלהי, ואמרה: "מצעד הגאווה היחיד שמתקיים במקום מגוריי הוא בחדר השינה שלי".<ref name="something"></ref> היא הוסיפה, "אין לנו כאן גאווה וקשת בענן. יש לנו מייספייס. אין לנו סאונה, יש לנו שירותים כימיים".<ref name="TheStranger2"></ref>

הניסיון המוקדם ביותר של קנינגהם עם עבודה ברשת היה כעורכת של מגזין מקוון, שם הכירה את החבר הראשון שלה, איתו הצליחה ליצור קשר רק באינטרנט ובטלפון. מאוחר יותר מצאה קנינגהם פורום מקוון אחר, שבו כישורי המשחק שלה סייעו לה להשתלב בקו טלפון חינמי של מסיבות מלוס אנג'לס "מלא גברים שחורים לוהטים, מלכות דראג שחורות ו[<nowiki/>טרנסג'נדרים] מקומפטון", שם היא נחשפה כאדם לבן וקיבלה את הכינוי "קראקר" .<ref name="thestranger3" /> ביוני 2006 החלה קנינגהאם להעלות סרטונים משלה, שאופיינו ב"התייחסות המוזרה להפליא והזועמת שלה לחיי ההומואים ולעיירה הלא-סובלנית [שלה]".<ref name="thestranger3" />

אף על פי שהסרטון שלה בו היא מגינה על בריטני ספירס משך את תשומת לבו של הציבור הרחב, קנינגהם כבר הייתה לאחת ממפיקות הווידאו הנצפות ביותר במייספייס וביוטיוב, לאחר שאספה את מה ש-MSNBC תיאר כ"כת מעריצים".<ref name="'Leave Britney Alone!': Tear-stained2" /><ref name="salon12" /><ref name="Variety deal"></ref> לפני סרטון ההגנה על ספירס של קנינגהם, בערך מעל לשישים הסרטונים שפרסמה בשתי הרשתות החברתיות כבר נצפו מעל למיליון פעמים כל אחד, וערוץ היוטיוב שלה הופיע בדירוג הערוצים המובילים.<ref name="salon12" /> חלק מהסרטונים שלה פורסמו רק באחד מן האתרים, בעוד רבים מהם הפכו לוויראליים.<ref name="thestranger3" />

במאי 2007, קנינגהם הייתה הנושא של כתבה ארוכה בעיתון "The Stranger" , שדנה בתהילת האינטרנט שלה לפני הסרטון "", והמצוקות איתן התמודדה.<ref name="thestranger3" /> דייב שלנקר מהעיתון החשיב את סרטוני הווידאו שלה לנועזים וגועשים "להבות שנשלחות על ידי צעיר הומו שננטש בים של רד נקס" שתקוע בעיר קטנה ש"אינה יכולה לסבול הומוסקסואליות ומענישה על ראוותנות".<ref name="thestranger3" /> הוא ציין כי הסרטונים של קנינגהם כוללים "וידויים מיניים" ו"מונולוגים פראיים" המדברים "על כל דבר, החל מאיידס ועד שיער ערווה".<ref name="thestranger3" /><ref name="salon12" /> ברבים מהסרטונים, קנינגהם מגלמת דמויות, כמו למשל אישה מבוגרת ודתייה מאוד בסדרת הסרטונים "The Earl Annie Edna show" ואפיונים קומיים מוגזמים של סטריאוטיפים דרומיים.<ref name="Little Man, Big Mouth: Internet2"></ref><ref name="Leave Britney Alone, Chris Crocker Cries!"></ref>

=== "" ===
קנינגהם ידועה בעיקר בזכות הסרטון שלה על הזמרת האמריקאית בריטני ספירס, "" (בתרגום חופשי לעברית: 'עזבו את בריטני במנוחה!') שהועלה ליוטיוב ב-10 בספטמבר 2007. החלק הראשון של הסרטון פורסם בדף המייספייס שלה ב-9 בספטמבר 2007, בשם "Leave Britney Alone pt.1", ואילו החלק השני, "", המוכר יותר, פורסם הן במייספייס והן ביוטיוב. בחלק הראשון, קנינגהם מציינת בסערת רגשות כי היא לא רוצה ש"חברתה הדרומית"<ref name="Crocker hopes to find TV stardom2" /> בריטני ספירס<ref></ref> תצא מכלל שליטה כמו אנה ניקול סמית', שמתה בפברואר 2007. נכון לנובמבר 2010, הסרטון זכה למעל ל-35 מיליון צפיות וצבר בסך הכול למעלה מ-500,000 תגובות. הוא קצר בכמה שניות מהחלק השני, וקנינגהם, למרות רגשנותה, נשארת רגועה ושלווה יחסית לאורך הסרטון, ומתחילה לדמוע רק בסוף.<ref name="‘Leave Britney Alone’: Chris Crocker 10 Years Later"></ref>

בסרטונים, קנינגהם מגנה את כתבי הרכילות דוגמת פרז הילטון וכוכב הריאליטי סיימון קאוול, שמתחו ביקורת על הופעתה של בריטני ספירס על הבמה בטקס פרסי הווידאו קליפים של MTV לשנת 2007, שהתקיים בלאס וגאס.<ref name="Leave Britney Alone! (youtube)" /><ref name="newscomau1"></ref><ref name="newscomau2"></ref> בתוך 24 השעות הראשונות לפרסום הסרטון צבר מעל 2 מיליון צפיות.<ref name="salon12" /> נכון לינואר 2009, הוא צבר 24 מיליון צפיות, והיה הסרטון השני בעל מספר התגובות הרב ביותר בכל הזמנים באתר, עם למעלה מ-350,000 תגובות.<ref name="Leave Britney Alone! (youtube)"></ref><ref name="Most Discussed :(All Time) :All"></ref> בנוסף, הסרטון היה אחד הסרטונים ש"טיפסו" הכי מהר אל יעד 7 מיליון הצפיות המינימלי הדרוש (נכון לספטמבר 2007) על מנת להיכלל ברשימת "100 המובילים" ביוטיוב.<ref name="Most Viewed :(All Time) :All"></ref> הסרטון היה מועמד בקטגוריית "פרשנות" בטקס פרסי יוטיוב לשנת 2007.<ref name="ap3"></ref> הסרטון זכה לתשומת לב עולמית ובעקבותיו קנינגהם הוזמנה לראיונות ב-CNN, פוקס ניוז, MSNBC, "The Today Show", "Maury", "המופע של הווארד סטרן", "ג'ימי קימל לייב!" ותוכנית הבוקר של KIIS-FM בהנחיית ראיין סיקרסט. כמו כן, קנינגהם והסרטון שלה צוינו בתקשורת בתוכניות כדוגמת "The View" ו-"The Tonight Show עם ג'יי לנו".<ref name="salon12" /><ref name="The Tonight Show wit"></ref> יוטיוב מסרה כי "הקליפ המלודרמטי בן-שתי-הדקות הפך את קנינגהאם לכוכב יוטיוב מיידי" וראתה בו אחד הסרטונים המובילים לשנת 2007.<ref name="Obama Girl, Britney"></ref> המגזין Wired בחר אותו כסרטון הטוב ביותר לשנת 2007.<ref name="The Year in Online Vid"></ref>

אף על פי שלפעמים הוא מוצג בשילוב צילומי חדשות מההופעה של ספירס, הסרטון הפך לסיפור משלו, כאשר התקשורת ותעשיית הרכילות מציעות דעות על התופעה, ומתבדחות על כך שקנינגהם יכולה להיות "גאונה סאטירית חתרנית" ומשוות אותה לאנדי קאופמן.<ref name="Little Man, Big Mouth: Internet2" /><ref name="The Situation Room: Transcripts"></ref> בסרטון, קנינגהם מצהירה, "אכפת לכם רק מהקוראים ומלעשות כסף על חשבונה. היא בן אדם! עזבו את בריטני במנוחה!"<ref name="Screaming Britney Defense Becomes2" /><ref name="Britney Spears fan Chris Crocker screams"></ref><ref name="theage"></ref> קנינגהם אמרה כי על אף שהיא מרבה לשחק בסרטונים שלה, רגשותיה באותו סרטון היו אמיתיים ו"ישר מהלב"; ולמרות שתיארה את הקליפ כ"טייק שני" בראיון אחד, היא הבהירה בתוכנית "ג'ימי קימל לייב!" שהיא התכוונה שזה החלק השני של סרטון ארוך יותר, כשהחלק הראשון הוא "Leave Britney Alone pt. 1".<ref name="Legions of the Loyal Britney's Fans2" /><ref name="salon12" /><ref name="nydailynews"></ref>

הסרטון "" הפך ליעד לסאטירה, עם סרטוני פרודיה, חיקויים ואזכורים בסדרות טלוויזיה ובסרטים.<ref name="EUR DVD Review" /> בפרודיה של השחקן סת' גרין, בה הוא מרח אייליינר מספר פעמים וקידם את תוכניתו "Robot Chicken" , הוא קרא לאנשים "לעזוב את כריס קרוקר במנוחה!"<ref name="Internet rant reaps its rewards: Performance"></ref> חלק מהתגובות לסרטון התייחסו לקנינגהם כ"דרמה קווין", ומגזין Wired הצהיר כי הסרטון "שלח רמות עולמיות של שמחה לאיד שהתקרבו לגבהים שלא נראו מאז שערוריית ארבקל השמן".<ref name="The Year in Online Vid" /><ref name="Britney drama queen inks TV deal"></ref> הסרט "פגוש את הספרטנים" משנת 2008, השתמש באזכורים לתרבות הפופ וקיבל בעיקר ביקורות שליליות, כשבביקורת באתר "Electronic Urban Report" הופעת הקמאו של קנינגהם כונתה "הרגע הכי מצחיק בסרט".<ref name="EUR DVD Review"></ref><ref></ref> בתוכנית האנימציה "סאות' פארק" יצרו פרודיה על קנינגהם ועל הסרטון, בפרק "Canada on Strike", ובו דמותה המצוירת של קונינגהם מסתובבת בקרב בין ממים שונים באינטרנט, ואומרת לו "לעזוב את האחרים במנוחה".<ref></ref> במרץ 2008 יצא לאור סינגל "רמיקס טראנס" בשם "Leave Britney Alone" באייטונס ובאתרים אחרים על ידי "Double J", ובו ציטוטים מהסרטון של קנינגהם.<ref name="Crocker releases 'Leave Britney Alone' single"></ref>

בעוד אמצעי תקשורת רבים דיווחו על הסרטון הוויראלי, בתוכנית הבוקר של ערוץ פוקס ניוז, "Fox & Friends", הפרשנים פקפקו במגדר של קאנינגהם והשוו בין הבד שבתפאורת הרקע בסרטון לבין סרטונים של אוסאמה בן לאדן.<ref name="Glenn Beck on a Britney Spears Supporter (aka Chris Crocker)"></ref><ref name="Chris Crocker on Fox News & Friends"></ref><ref name="Chris Crocker on FOX News"></ref> קנינגהם העלתה שני סרטוני תגובה – "" ו-"" (פורסם במקור בשם "") – בהם התייחסה למה שאפיינה כיחס מוטה וכינתה את פוקס ניוז "הערוץ הרפובליקני, השמרני וההומופובי".<ref name="Poor FOX News.."></ref><ref name="Rosie ODonnell was right about FOX News"></ref> הבעיות של קנינגהם כפי שציינה היו שהפרשנים קראו לה "היא/הוא" וכן מה שהרגישה שהיה תשאול מיותר של המגדר שלה במקום לדון בתוכן הסרטון.<ref name="Poor FOX News.." /><ref name="Rosie ODonnell was right about FOX News" />

לאחר פרסום הסרט התיעודי "לשחרר את בריטני" של הניו יורק טיימס בפברואר 2021, שהוביל לדיון מחודש בקרב הציבור הרחב על האופן בו התייחסה התקשורת לספירס בשנת 2007, קנינגהם פרסמה הצהרה באינסטגרם הממסגרת את החוויה שלה כרגע חינוכי. היא תיארה את תגובת הנגד אשר התמודדה איתה, כנערה מעורפלת-מגדרית באופן גלוי, על כך שהביעה את אותה דעה שהייתה אז לא-פופולרית כמו שעשו גם מבקרים סטרייטים כדוגמת מייקל מור, כטרנספובית. בנוסף, היא אמרה כי היא הותקפה מילולית ופיזית על ידי חברי הקהילה הגאה בטענה שהיא גורמת להם להיראות רע בתקשורת. קנינגהם סיפרה כי תגובת הנגד גרמה לה לפחד על חייה כ[נער] הומוסקסואל בלי הרבה כסף שגר בדרום.<ref name=":02"></ref>

מייקל סטריינג'לאב, מרצה לתקשורת, תיאר את קנינגהם כפורצת דרך עבור ולוגרים, בפרט ולוגרים להט"בים, בהיותה אותנטית וקאמפית תוך מתיחת ביקורת על התרבות הפופולרית.<ref></ref>

== המשך פעילותה ==
קנינגהם בהופעה עם רקדני רקע במועדון ה[[דיסקו "אייס" במישיגן, אוקטובר 2007]]
קנינגהם הייתה מעורבת בפרויקטים שונים. ברצועת קומיקס אוטוביוגרפית שהתפרסמה ביוני 2007, בה היא דנה בתוכניות לעתיד, היא אומרת: "אני הולכת לעשות את הקפיצה מחיים עם סבי וסבתי הפנטקוסטלים לחיים עם שותפות מלכות דראג. אני הולכת לככב בתוכנית טלוויזיה משלי. אני הולכת לעשות את הקפיצה משירותים כימיים לסאונה ... אל בית משלי".<ref name="TheStranger2" /> באוקטובר 2007, קנינגהם פתח את טקס פרסי Reality Remix של ערוץ פוקס ריאליטי.<ref name="FOXRRR"></ref>

קנינגהאם הייתה אחת מכתבי האינטרנט של לילי אלן בפרק הבכורה של התוכנית "לילי אלן וחברים" ברשת BBC ששודר בפברואר 2008, שם הציגה שאלות למפורסמים האורחים, דייוויד מיטשל וקובה גודינג ג'וניור.<ref name="Lily Allen and Fri"></ref><ref name="Confirmed for Show One Mitchell"></ref><ref name="Confirmed for Show One"></ref>

ב-23 במאי 2008 הוציאה להקת הרוק ויזר וידאו קליפ ויראלי לשירם "Pork and Beans", שהוא "המנון טבעי לביטוי העצמי שהלך ומתעצב ביוטיוב", הכולל מאש-אפים של סרטונים ויראליים ויוטיוברים מפורסמים, וביניהם קנינגהם, שהשתתפו בקליפ עצמו.<ref name="news.au video"></ref><ref></ref><ref name="usatoday video"></ref><ref name="The Man Behind t"></ref> ב-22 במאי 2009, קנינגהם פרסמה סרטון בו נראית לוחית גראמי שקיבלה על תרומתה לסרטון הלהקה.

ב-9 ביולי 2009 הופיעה קנינגהם בתוכנית "Tosh.0" של ערוץ קומדי סנטרל.<ref></ref>

בשנת 2016 קנינגהם השביתה את ערוץ היוטיוב שלה.<ref></ref>

בפברואר 2021 קנינגהם פתחה חשבון OnlyFans.<ref name=":02" />

=== תוכנית טלוויזיה ===
לפני שהתפרסמה בזכות הסרטון "", קנינגהם נתפסה כסנסציית סרטונים ויראליים והתבקשה על ידי מאט סנבולי, ולוגר וחבר צוות ב-MTV, לצלם סרטון עבור אתר MTV.<ref name="thestranger3" /><ref name="The Deal with MTV's First Videoblog"></ref> קנינגהם ציינה כי היא מקווה לפתח את קריירת המשחק שלה; היא הסכימה לפתח רעיונות לתוכנית טלוויזיה עם המפיק גלן מיהאן מלוס אנג'לס ונפגשה עם נציגים מערוץ לוגו.<ref name="thestranger3" /><ref name="Legions of the Loyal Britney's Fans2" /> על פי מגזין וראייטי, קנינגהם חתמה על עסקת פיתוח עם חברת ההפקה ליצור תוכנית ריאליטי "דוקו-סבון", בשם "Chris Crocker's 15 Minutes More".<ref name="pridesource"></ref> ראשה דרקוביץ', מייסדת חברת ההפקה, אמרה, "זו תהיה פחות או יותר החוויה של כריס קרוקר. אנו רואים [בה] דמות מרדנית שתהיה מעניינת בעיני אנשים. [היא] הולכת להיות כוכבת טלוויזיה".<ref name="Variety deal" />

=== עסקת קידום מכירות ותביעה ===
באוקטובר 2007, אתר TMZ דיווח כי קנינגהם נתבעה על ידי תכשיטי Onch Movement במיליון דולר בגין הונאה והפרת חוזה, ומסרה עותק של התלונה האזרחית שהוגשה בלוס אנג'לס.<ref name="tmz"></ref> מעצב התכשיטים נלסון צ'ונג, הידוע מקצועית בשם אונץ', מעריץ של קנינגהם, שכר אותה כפרזנטורית במשך יותר מיומיים של מסע פרסום, וכן הופעה בתערוכת האומנות "Just Britney" של חברת World of Wonder בתמורה לכרטיס טיסה.<ref name="Leave Britney Alone Heads West"></ref> על פי השערות DMW Media, לקונינגהם לא היה נציג משפטי מכיוון שההסכם נראה לא מאוזן.<ref name="Jewelry Company Sues Chris Crocker for Fraud"></ref> קנינגהאם אכן הופיעה, בין היתר במועדון ההומואים "רייג'" ובתערוכת האמנות שבה התראיינה ל-MTV כשהציגה יצירות אומנות שלה במחווה לספירס.<ref name="EXCLUSIVE Onch Movement Presents Chris"></ref><ref name="Britney Spears' Highs And Lows Blown"></ref> סרטונים מההופעות פורסמו בערוץ היוטיוב של אונץ', אך הוסרו מאוחר יותר.<ref name="Chris Crocker wearing Onch Movement"> Link too recent for Internet archiving use.</ref>

=== מוזיקה וסרט תיעודי ===
בשנת 2008 קנינגהם הוציאה את הסינגל הראשון שלה, "Mind in the Gutter". ב-19 במרץ 2011 היא הוציאה את המיני-אלבום הראשון שלה, The First Bite, באופן דיגיטלי באייטונס. מתוך האלבום יצא אז הסינגל השני שלה, "I Want Your Bite".<ref>[https://itunes.apple.com/us/album/i-want-your-bite-single/id420702313 I Want Your Bite - Single. Chris Crocker]. iTunes</ref> מאוחר יותר באותה שנה הוציאה קנינגהאם את השירים "Second to None", "Tug of War" ו-"Taking My Life Back". בשנת 2012 הוציאה קנינגהם את השירים "Locked Up Lovers" ו-"Lucky Tonight".<ref name="apple"></ref>

המיני-אלבום השני של קנינגהם, Walls Down, יצא לאור ב-14 במרץ 2013 תחת שם הבמה החדש שלה, כריס קנינגהם-קרוקר. המיני-אלבום הוא עזיבה של סגנון הדאנס הקודם שלה, והוא מורכב בעיקר מבלדות וכולל דואט עם אמה. הסינגל הראשון מתוך המיני-אלבום, "Breaking Up", יצא לאור ב-24 בינואר 2013.<ref name="apple2"></ref>

באוגוסט 2011 קנינגהם הודיעה כי סרט המתעד את חייה בשנים האחרונות, בשם "Me in the Zoo" , עתיד לצאת לאקרנים. הסרט בוחן בנוסף כיצד שיתוף וידאו ומדיה חברתית עיצבו את הדרך בה אנשים משתפים את סיפוריהם וממשיכים בחייהם.<ref name="IndieWire"></ref> ב-17 בינואר 2012 רכשו HBO Documentary Films את זכויות השידור האמריקאיות לסרט.<ref name="IndieWire" /> הוא הוקרן בבכורה בפסטיבל הסרטים סאנדנס 2012 ב-21 בינואר 2012<ref></ref> וב-HBO ב-25 ביוני 2012.<ref name="V Magazine interview"></ref>

=== סרטים פורנוגרפיים ===
ביולי 2011 נודע כי קנינגהם הוחתמה על ידי הבמאי צ'י צ'י לארו להופיע בסרט פורנוגרפי.<ref></ref> את הופעת הבכורה שלה בקולנוע למבוגרים עשתה באוקטובר 2012 עבור Maverick Men.<ref></ref> בשנת 2014, אולפן הסרטים לוקאס אנטרטיינמנט (שבראשו עומד מייקל לוקאס) הוציא באופן דיגיטלי את הסרט "Chris Crocker's Raw Love", בו מופיעה קנינגהם בסצנה עם בן זוגה לשעבר ג'סטין דין.<ref></ref><ref name="Narkunski"></ref><ref name="Michelson2"></ref>

קנינגהם מאמינה כי הסרטון "" והופעותיה בסרטי פורנוגרפיה פגעו בסיכוייה במרדף אחר קריירת משחק: "הרבה אנשים חושבים שהסרטון של בריטני הוא זה שהפך אותי למפורסמת ומה שנתן לי את כל ההזדמנויות האלה, אבל אם הייתי נוסעת ללוס אנג'לס כשחקנית לא ידועה – כנראה שהייתי יכולה להשיג הרבה יותר עבודה". היא אמרה, "אני לא בהכרח מצטערת על זה; אני חושבת שזה פשוט נותן לי עוד מכשולים להתגבר עליהם... וברור שהעשייה בפורנו לא בהכרח עזרה לי".<ref name="Narkunski" /> קנינגהם תיארה את היבט הפורנו ככזה שהכתים את העניינים, אך אמרה שזה תלוי בה "לבצע את המהלכים הקטנים והמחושבים האלה".<ref name="Narkunski" /> "זה די יצר קופסה אחרת לגמרי שעליי להתגבר עליה", אמרה. "אבל כשאתה מוכר בתור 'בריטני-בוי', או כשאתה נמצא בתוך תיבת '15 דקות של תהילה', זה מאוד מעניין, כי ההצעות מתחילות לבוא אליך ממש מהר. וכשהן הולכות ומתמעטות, אתה לא יודע מה לעשות".<ref name="Narkunski" />

קנינגהם אמרה שמשחק בסרטי פורנוגרפיה יהיה יותר מאירוע חד-פעמי; "זה יהיה הפורנו ואז אתר אינטרנט עם אותן חברות". לדבריה, היא הייתה ממוקדת במחשבה על העתיד עם החבר שלה דאז ובקניית בית ומשכנתה. "אמרתי, 'טוב, אם אני הולכת לעשות את זה, אז בואו נעשה שזה שווה את זה'. אז נפרדנו שבוע לפני שיצא הפורנו. אז כן, זה קצת נגמר". היא הוסיפה, "צריך על פי החוזה לקדם את הפורנו. אז אני מצטערת שעשיתי את זה עם האקס שלי יותר מאשר שאני מצטערת שעשיתי את זה באופן כללי". היא אמרה שהיא תוכל לעשות פורנו שוב, אך תהתה כיצד תוכל להרחיב זאת לקריירה ממשית. "איפה תוכנית הריאליטי? ואיפה האנשים שראו עד כמה החיים שלי מעניינים? לא שהרבה אנשים היו הראשונים מסוגם להיות ידועני אינטרנט – מה קורה אחרי זה?" אמרה. "מה קורה אחרי שאת מרחיבה את 15 דקות התהילה שלך ל-30 דקות של תהילה, וזה שש, שבע שנים מאוחר יותר, ואת עדיין גרה בבית בטנסי? אני חושבת שזה סיפור מעניין, קצת יותר מ'האני בו בו'".<ref name="Narkunski" />

== מראה, מעבר וזהות מגדרית ==
קנינגהם, 2013
לאחר הצלחתה, החלה קנינגהם בהדרגה לשנות את תדמיתה מנשית לגברית, ולבסוף אימצה מראה גברי בעיקרו עד שנת 2012.<ref name="Michelson2" /> קנינגהם אמרה שלמרות שהיא מבינה שהיא מושכת יותר מבחינה חברתית או מסורתית, היא לא אוהבת שאומרים את זה ו"הדבר הכי מעצבן" לדבריה הוא כשגברים שנראים מושכים בעיניה אומרים שהם רואים אותה יותר מושכת בצורה הזאת [הנשית]. היא הרגישה שאנשים צריכים לקבל את כולם במקום את הצד הגברי בלבד, ושיציאה לדייטים היא קשה כי "[הבנים] לא תמיד יכולים לקבל את זה ש[היא] נהגה להתחפש או שזה עדיין חלק [ממנה] וש[היא עדיין מתחפשת]".<ref name="Michelson2" /> היא מזדהה עם ההסכמה שקיבלה מסבתה, שתמיד רצתה שתציג את עצמה כגברית, אך היא גם מרגישה שזה מעצבן כיוון שהיא לא קיבלה את הדרך שבה קנינגהם הייתה קודם לכן.<ref name="Narkunski" />

קנינגהאם אמרה בעבר כי המגדר שלה אינו זכר או נקבה, אלא שילוב של שניהם, למרות שמדובר לעיתים במגדר אחר ושזה לא היה מאמץ מודע עבורה להפוך לגברית יותר.<ref name="Narkunski" /><ref name="Michelson2" /> "התחלתי בהדרגה. התאפרתי פחות ואספתי את השיער לאחור וסידרתי אותו בקוקו במקום לסלסל אותו או להשאיר אותו ארוך". היא ציינה כי היא "לעולם לא מבינה את השינויים שמתרחשים. הם באמת פשוט קורים" וכי "תוספות השיער [שלה] התקצרו והתקצרו ו[היא] עברה מתוספות בגודל 26 אינץ' לתוספות באורך הכתפיים". לדבריה, התהליך היה זהה ביחס ל"התלבשות כמו ילדה", והוסיפה: "זה קורה לאט לאט".<ref name="Michelson2" /> מבחינת המגדר היה לה נוח יותר, כפי שאמרה קנינגהם, "אני בהחלט מרגישה הכי מחוברת לעצמי מאשר אי פעם. אולי זה בגלל שלפני שהתחלתי לחקור את התכונות היותר גבריות שלי, חשבתי שאני עומדת לעבור ניתוח חזה". קנינגהם אמרה שכעת "חקרה את שני הצדדים" והרגישה שהיא מכירה את עצמה היטב.<ref name="Narkunski" />

קנינגהאם אמרה שהיא לא מרוצה מכך שהקהילה הגאה לא מבינה את הכיפוף המגדרי שלה יחד עם הביטוי המגדרי שלה או זהותה המגדרית: "אני יכולה להבין אנשים סטרייטים שמבולבלים, אבל בתוך הקהילה הגאה? השנאה בין הומואים או האפליה בין הומואים זה דבר שמאוד תמוה בעיניי". היא אמרה "כשאנשים קווירים אחרים אומרים, 'אם באמת היית טרנסקסואלית...' – כי חייתי כילדה שלוש שנים, ואנשים שואלים 'זה היה הצגה?'. זה הדבר שאני הכי נגעלת ממנו". קנינגהם אמרה שאם כל זה היה הצגה, היא לא הייתה עוברת את כל הצרות במשך שלוש שנים; למשל, כשנתקלה בבעיות בעת שימוש בשירותי נשים בשדות תעופה.<ref name="Michelson2" /> קנינגהם אמרה שהיא חושבת שכל העניין בלהיות טרנסג'נדר הוא להיות מה שמרגישים מבפנים. "מבחינתי, אני תוהה מדוע את צריכה להרגיש כמו אישה שכלואה בגוף של גבר? או להפך? מדוע אינך יכולה להזדהות עם שני המינים ולהתחבר אליהם מבלי שיאשימו אותך שהתחפשת לנערה כדי לקבל תשומת לב?". קנינגהאם מרגישה שהיא "מממשת כל אווירה [שהיא רוצה] ללכת איתה באותו זמן". היא "מנסה לחסום את הקולות של האנשים בראשה ופשוט ללכת עם איך [שהיא מרגישה]".<ref name="Michelson2" /> עם זאת, היא הודתה כי העובדה שהמראה הגברי שלה "קל יותר למשפחה ולחברה [שלה]" הייתה גורם בהצגה של עצמה כגברית.

בריאיון למגזין קווירטי בפברואר 2014, קנינגהם אמרה כי היא שוקלת מחדש האם לעשות מעבר לזהות מגדרית נשית או לא. "אני חושבת שנמאס לי מאורח החיים בסגנון-זיקית הזה", אמרה. "כמו שאמרתי, אני יודעת שאהיה מאושרת במאה אחוז כילדה. אבל זו הרבה עבודה, ויש הרבה טיפולים שאת צריכה לעבור. ואני מוכנה להשקיע את העבודה הזו". היא הוסיפה, "יש אנשים שעושים תספורת. אני משנה את המין או את האסתטיקה המגדרית. אני לא יודעת אם אי פעם ארגיש סיפוק רק בדרך זו או אחרת". קנינגהם אמרה שהיא נמצאת במסע בבחינת החלק הזה בחייה, וכי היא לא תתנגד לעשות את המעבר לגמרי.<ref name="Baume" /><ref name="NIchols"></ref> היא אמרה שבעוד שהיא חיה כ"בחור רגיל", היא רצתה לבדוק אם היא אוהבת את החוויה, אך היא אינה מאושרת לחיות כך וזה לא עבד כי זה לא מי שהיא.<ref name="Baume" />

באוגוסט 2021 קנינגהם יצאה מהארון כטרנסג'נדרית ושינתה את שמה הפרטי לקארה. היא אמרה בנוסף שהיא עתידה להתחיל טיפול הורמונלי נשי.<ref></ref>

== ראו גם ==

== קישורים חיצוניים ==

== הערות שוליים ==

קטגוריה:בלוגרים אמריקאים
קטגוריה:זמרות פופ אמריקאיות
קטגוריה:זמרים להט"בים אמריקאים
קטגוריה:טנסי: אישים
קטגוריה:טרנסג'נדריות אמריקאיות
קטגוריה:יוטיוברים אמריקאים
קטגוריה:פזמונאים להט"בים
קטגוריה:קומיקאיות אמריקאיות
קטגוריה:שחקניות אמריקאיות
קטגוריה:שחקניות פורנוגרפיה אמריקאיות
קטגוריה:תופעות אינטרנט
קטגוריה:זמרים טרנסג'נדרים
קטגוריה:יוצרי תוכן דיגיטלי ב-OnlyFans
קטגוריה:אמריקאיות שנולדו ב-1987